Obec Mníchova Lehota v zmysle § 6 ods. 1 zákona SNR č. 369/1990 Zb. o obecnom zriadení v platnom znení a v nadväznosti na § 24 ods. 13 zákona č. 333/2004 Z. z. o voľbách do NR SR v platnom znení, § 19 ods. 7 zákona č. 331/2003 Z. z. o voľbách do Európskeho parlamentu v platnom znení, § 27 zákona č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v platnom znení, § 30 ods. 10 zákona č. 346/1990 Zb. o voľbách do orgánov samosprávy obcí v platnom znení, § 15, § 50 a  § 51 zákona č. 46/1999 Z. z. o spôsobe voľby prezidenta SR, o ľudovom hlasovaní o jeho odvolaní a o doplnení niektorých ďalších zákonov v platnom znení, § 17 a  § 27 zákona č. 564/1992 Zb. o spôsobe vykonania referenda v platnom znení

v y d á v a

**Všeobecne záväzné nariadenie obce Mníchova Lehota**

# č. 2 /2015

o umiestňovaní volebných plagátov na území obce Mníchova Lehota

# Článok 1

# Účel nariadenia

Toto všeobecne záväzné nariadenie (ďalej len „VZN“) upravuje organizáciu umiestnenia a vymedzenie miest verejných priestranstiev na území obce určených na umiestňovanie volebných plagátov politických strán, hnutí, koalícií politických strán a nezávislých kandidátov pre voľby samosprávy, Národnej rady SR, samosprávnych krajov, Európskeho parlamentu, prezidenta SR najmä počas predvolebnej kampane. Ustanovenia tohto VZN sa môžu použiť aj na umiestňovanie volebných plagátov počas kampane pred referendom. Nevzťahuje sa na reklamné plochy.

# Článok 2

# Vymedzenie pojmov

1. Za kandidujúci subjekt sa na účely tohto VZN rozumie kandidujúci politický subjekt (politická strana alebo hnutie alebo ich koalícia), petičný výbor zastupujúci kandidáta na funkciu prezidenta SR alebo jednotlivec.
2. Za volebný plagát sa pre účely tohto VZN považujú tlačené alebo písomné materiály aj letáky, oznamy, prospekty, samolepky alebo iné materiály, ktoré svojim obsahom propagujú vo voľbách kandidujúci subjekt.

**Článok 3**

**Miesta na umiestňovanie volebných plagátov**

1. Kandidujúci subjekt môže počas volebnej kampane umiestňovať volebné plagáty na vyhradených miestach na verejných priestranstvách obce.
2. Na umiestňovanie volebných plagátov na území obce Mníchova Lehota sú zriadené vyhradené plochy nasledovne:
3. vývesná skrinka pred obecným úradom
4. betónový panel pred budovou TJ
5. „Matejovec“
6. Takto vyhradené plochy musia zodpovedať zásadám rovnosti. Umiestňovanie volebných plagátov na iných miestach verejných priestranstiev je neprípustné. Neprípustné je umiestňovať volebné plagáty na brány domov, steny budov vo vlastníctve obce alebo súkromných osôb, na stĺpy verejných rozvodov nachádzajúcich sa na verejných priestranstvách.
7. Plocha vymedzená v ods. 2 tohto článku na umiestňovanie volebných plagátov sa kandidujúcim subjektom poskytuje bezodplatne.
8. Vylepovanie a údržba volebných plagátov počas predvolebnej kampane na plochách určených na umiestňovanie plagátov, vyhradených týmto VZN, je vecou každého kandidujúceho subjektu a ide na jeho náklady.
9. Zodpovednosť za obsah volebných plagátov nesie príslušný kandidujúci subjekt.
10. Umiestňovanie volebných plagátov na vyhradených miestach, odstránenie volebných plagátov a očistenie plagátovacej plochy si každý subjekt zabezpečí sám na vlastné náklady.

# Článok 4

# Termíny na umiestňovanie volebných plagátov

1. **Pre voľby do NR SR -** obec vyhradí plochy na umiestnenie plagátov na 21 dní pred voľbami¹.
2. **Pre voľby do Európskeho parlamentu -** umiestňovať volebné plagáty na verejných priestranstvách možno začať **21 dní predo dňom volieb** len na tých miestach, ktoré vyhradila obec svojím všeobecne záväzným nariadením².
3. **Pre voľby do samosprávnych krajov -** časom volebnej kampane sa rozumie obdobie začínajúce **17 dní a končiace 48 hodín pred začatím volieb³**, obec na účely volebnej kampane najneskôr **35 dní predo dňom konania volieb** vyhradí plochu na vylepovanie predvolebných plagátov4.
4. **Pre voľby do samosprávy obcí** – kampaň začína 17 dní a končí 48 hodín pred začiatkom volieb5, miesta na umiestňovanie plagátov vymedzí obec svojím VZN6.
5. **Pre voľby prezidenta SR –** kampaň pred voľbou sa začína **15 dní a končí 48 hodín** **pred začiatkom voľby**7, ak sa koná druhé kolo voľby, kampaň sa začína vyhlásením výsledkov prvého kola voľby ústrednou volebnou komisiou a končí sa 48 hodín pred konaním druhého kola voľby8.
6. **Pre referendum** - obmedzenie platí len pre zverejňovanie výsledkov prieskumov verejnej mienky, ktoré sa týkajú otázok predložených v referende – **možno ich** **zverejniť najneskôr 3 dni predo dňom konania referenda**9, umiestňovanie propagačných materiálov v zmysle § 27 zákona č. 564/1992 Zb. o spôsobe konania referenda a najmä § 6 ods. 1, zákona č. 369/1990 Zb. o obecnom zriadení.

# Článok 5

# Kontrola dodržiavania ustanovení

1. Kontrolu nad dodržiavaním tohto VZN vykonávajú:
2. zamestnanci obecného úradu
3. poslanci obecného zastupiteľstva
4. hlavný kontrolór obce

# Článok 6

# Sankcie

1. Porušenie ustanovení tohto VZN je priestupkom podľa § 46 a § 47 ods.1 písm. d) zákona č. 372/1990 Zb. o priestupkoch v znení neskorších predpisov.

# Článok 7

# Záverečné ustanovenia

# Na tomto VZN sa uznieslo Obecné zastupiteľstvo v Mních. Lehote dňa 11.12.2015, Uznesením č. 174/2015.

1. VZN nadobúda účinnosť pätnástym dňom od vyvesenia na úradnej tabuli obce.

V Mníchovej Lehote dňa 11.12.2015.

Mgr. Jozef Kováč

starosta obce

Návrh zverejnený na úradnej tabuli obce: 26.11.2015

Návrh zverejnený na [www.mnichovalehota.sk](http://www.mnichovalehota.sk): 26.11.2015

Návrh zvesený z úradnej tabule obce: 11.12.2015

Schválené obecným zastupiteľstvom: 11.12.2015

Vyvesené na úradnej tabuli obce: 11.12.2015

Zvesené z úradnej tabule obce:

Účinné dňom: 26.12.2015

1. § 24 ods. 13 zákona č. 333/2004 Z. z. o voľbách do NR SR
2. § 19 ods. 7 zákona č. 331/2003 Z. z. o voľbách do EP
3. § 27 ods. 1 zákona č. 303/2001 Z. z. o voľbách do orgánov samosprávnych krajov
4. § 27 ods. 2 zákona č. 303/2001 Z .z. o voľbách do orgánov samosprávnych krajov
5. § 30 ods. 2 zákona č. 346/1990 Zb. o voľbách do orgánov samosprávy obcí
6. § 30 ods. 10 zákona č. . 346/1990 Zb. o voľbách do orgánov samosprávy obcí
7. § 15 ods. 1 zákona č. 46/1999 Z. z. o spôsobe voľby prezidenta
8. § 15 ods. 18 zákona č. 46/1999 Z. z. o spôsobe voľby prezidenta
9. § 17 ods. 1 zákona č. 564/1992 Zb. o spôsobe konania referenda